ครม.อนุมัติงบช่วยเหลือเกษตรกรประสบอุทกภัย ครัวเรือนละ 3 พันบ.
ครม.อนุมัติงบกว่า 1.6 พันลบ. ช่วยเหลือเกษตรกรที่ประสบอุทกภัย ครัวเรือนละ 3 พันบ.
8 ส.ค. 2560

นายณัฐพร จาตุศรีพิทักษ์ ที่ปรึกษารัฐมนตรีประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) อนุมัติงบประมาณรายจ่ายประจำปี งบประมาณ พ.ศ. 2560 งบกลางรายการเงินสำรองจ่ายเพื่อกรณีฉุกเฉินหรือจำเป็น ในกรอบวงเงินงบประมาณ 1,685 ล้านบาท เพื่อช่วยเหลือเยียวยาเกษตรกรที่ได้รับผลกระทบจากอุทกภัยเนื่องจากพายุดาลัสและพายุเซินกา ครัวเรือนละ 3,000 บาท ตั้งแต่วันที่ 5 ก.ค.-15 ส.ค. 60 หรือ ซึ่งจะมีเกษตรกรได้รับเงินช่วยเหลือ 561,520 ครัวเรือน
ทั้งนี้ ศูนย์ติดตามและแก้ไขปัญหาภัยพิบัติด้านเกษตร ได้รับรายงานผลกระทบด้านการเกษตร (ข้อมูล ณ วันที่ 2 ส.ค.60) จำนวน 36 จังหวัด พื้นที่การเกษตรได้รับผลกระทบ 4.44 ล้านไร่ พื้นที่เพาะเลี้ยงสัตว์น้ำได้รับผลกระทบ 27,456 ไร่ และกระชัง 416 ตารางเมตร สัตว์ได้รับผลกระทบ 1,179,952 ตัว แปลงหญ้า 467 ไร่